अनेक बार हम विश्वास या अंधविश्वास में फ़र्क़ ही नहीं कर पाते। इसी कारण हम अंधविश्वास के बहाने विश्वास पर होशियारी की पर्देदारी कर लेते हैं। ऐसे में सवालों के साथ प्रयोगों की भी मौत हो जाती है। सवालों और प्रयोगों (एक्सपेरिमेंट्स) की मौत से ईश्वर जीवंत तो नहीं होता, मगर ईश्वर की बनायी इस दुनियां की तलाश, आविष्कार, विचार प्रक्रिया सब एक साथ ज़रूर ठहर जाते हैं। एक तरह से (अगर ईश्वर है, तो) यह ईश्वर की तरफ़ से दिये गये इस ‘दिमाग़’ नाम के तोहफ़े की तौहिनी है।